ሰላማዊ ሰልፍ ወጣን ማለት ለዚህ መንግስት እውቅና ሰጠነው ማለት ነው፡፡እንደዚህ ይደረግልን ብለን መብታችንን ለመጠየቅ ሰላማዊ ሰልፍ መውጣት ያለብን እንደ መንግስት ሀላፊነት የሚሰማው ሀይል ቢሆን ነበር፡፡አውቆ የተኛን ቢቀሰቅሱት አይሰማም እንዲሉ በመሰሪነትና በብቀላ ይህንን ሁሉ ምስቅልቅልና ችግር ለፈጠረ ሀይል ይህንን አድርግልን ብሎ ሰላማዊ ሰልፍ መውጣት ወይንም ሌላ ጥያቄ ማቅረብ ጅልነትና ከንቱ ሞራላዊ ያልሆነ ነገር ነው፡፡ስለዚህም ከዚህ በኋላ ሰላማዊ ሰልፍ መውጣት ካስፈለገም በማያወላውል ግልፅ ቋንቋ አቶ መለስ ወያኔና ተከታዮቹ ሰልጣናቸውን በሰላም እንዲለቁና እስከዛሬ ስለሰሩት ወንጀልና ጥፋት ሁሉ በህግ እንዲጠየቁ ለመጠየቅ መሆን ነው ያለበት፡፡ከዚህ ውጪ ኑሮ ተወደደብን የታሰሩ ይፈቱ ወዘተ አይነት ተራ ጥያቄ ለመጠየቅ ሰላማዊ ሰልፍ እንድንወጣማ እራሳቸው አቶ መለስና ወያኔም ቢሆኑ ብጥብጥ እስካልተፈጠረ ድረስ ዲሞክራሲ አለ ለማለትና በዚያውም ውጥረቱን ለማስተንፈስ ሲሉ በጣም ይፈልጉታል፡፡ስለዚህም ተራ ጥየቄ ለመጠየቅ ከሆነ በአቶ መለስና በወያኔ ተፈቅዶልን ውጡም ብንባል ሰላማዊ ሰልፍ መውጣት የለብንም፡፡ስለዚህም አቶ መለስንና ወያኔን በምንም ነገር ባለመተባበርና ፍፁም እውቅናና አመኔታ በህሊናችንና በመንፈሳችን በመንፈግ በሰላማዊ መንገድ መታገል አንዱ ምርጥ አማራጭ ነው፡፡
